# Asedau Pen-y-bont ar Ogwr - Digwyddiad Mapio a Rhwydweithio 12 Hydref 2018

Mae Is-fwrdd Asedau Pen-y-bont ar Ogwr wedi dod ynghyd o dan y Bwrdd Gwasanaethau Cyhoeddus i ddarparu elfennau o'r cynllun lles mewn perthynas ag asedau Pen-y-bont ar Ogwr. O gyfarfod cyntaf yr is-fwrdd roedd hi'n glir fod yna ystod eang o weithgarwch ag asedau ym Mhen-y-bont ar Ogwr. Er mwyn adnabod beth yr oeddem yn dymuno ei wneud gyda'n gilydd roedd angen i ni adnabod beth yr ydym eisoes yn ei wneud y gallwn adeiladu arno a pha bartneriaid yr ydym yn gweithio â nhw.

Diben y diwrnod oedd ystyried gyda'n gilydd sut allwn ni wneud y mwyaf o asedau naturiol, diwylliannol ac adeiledig Cyngor Pen-y-bont ar Ogwr drwy fapio asedau cyfredol ac adnabod beth allwn ni ei wneud gyda'n gilydd i gyflawni'r amcanion yn y Cynllun Lles.

Rhoddwyd gwahoddiadau i bartneriaid a'u rhwydweithiau a daeth 61 o gyfranogwyr ynghyd ym Mhencadlys Gwasanaeth Tân ac Achub De Cymru.

Gwahoddwyd mynychwyr i wneud y canlynol:

* Gwneud cysylltiadau yn y Farchnadle a gwrando ar gyflwyniadau 3 munud stondinwyr.
* Rhannu syniadau a gwneud cynlluniau'n gysylltiedig â Chynllun Lles Pen-y-bont ar Ogwr.
* Mynegi ac ysgrifennu syniadau ar y mapiau meddwl ben bwrdd.
* Ymuno â'r digwyddiad Gwibgwrdd i ddarganfod pethau newydd am bartneriaid.
* Mwynhau lle am ddim i rwydweithio

Wrth gyrraedd roedd mynychwyr yn gallu ymweld â stondinau gan 17 o sefydliadau gydag arddangosfeydd, gwybodaeth a deunyddiau rhyngweithiol. Yn dilyn anerchiad gan Huw Jakeway, Prif Swyddog Tân a chadeirydd Is-fwrdd Asedau Pen-y-bont ar Ogwr, rhoddodd y stondinwyr gyflwyniad 3 munud, byr yr un ar yr hyn y maent yn ei wneud sy'n cyfrannu at asedau Pen-y-bont ar Ogwr. Mae agenda a rhestr mynychwyr wedi eu hatodi fel atodiad 1. Gwnaeth mynychwyr adnabod pwy oeddynt eisiau gweithio gyda, wrth symud ymlaen, a bydd y cysylltiadau hyn yn cael eu pasio i'r sefydliadau a adnabuwyd (atodiad 4)

Yn ail ran y digwyddiad, rhannodd yr holl fynychwyr i grwpiau o 5 o amgylch themâu. Gwnaethant drafod pa asedau a oedd gan bob un ohonynt neu yr oeddent wedi cyfrannu atynt a oedd yn berthnasol i'r thema honno a chofnodwyd hyn ar y llieiniau bwrdd. Mae'r wybodaeth hon wedi cael ei chrynhoi mewn adroddiad sy'n amlinellu'r holl asedau a adnabuwyd yn ôl sefydliad a bob thema. Bydd yr wybodaeth hon yn cael ei defnyddio i ddarparu darlun sylfaenol o asedau drwy'r rhwydwaith a grëwyd gan y digwyddiad a bydd yn darparu gwybodaeth a chysylltiadau i bartneriaid eu defnyddio wrth ddatblygu gweithgarwch yn y dyfodol.

Wrth ddefnyddio'r trafodaethau hyn a'r wybodaeth a ddarparwyd gan stondinwyr, aeth mynychwyr yn eu blaenau i gynnig sut y gallant gydweithio ar bob cam o'r cynllun lles. Symudodd bob grŵp o gwmpas hyd nes oedd pawb wedi cael cyfle i gyfrannu at drafodaethau o amgylch bob thema lles a phob cam a adnabuwyd yn y cynllun lles.

Gellir dwyn ynghyd y cynigion a wnaed gan fynychwyr i'r meysydd canlynol ar gyfer bob thema.

# Un - Asedau Naturiol

## Sut allwn ni weithio gyda'n gilydd a gyda chymunedau i wella a chynyddu ein hasedau naturiol?

* **Cymunedau** - cymryd ymagwedd a arweinir gan y gymuned i ddatblygu ymdeimlad o berchnogaeth ar asedau lleol, a balchder ynddynt
* **Sgiliau -** darparu hyfforddiant a chynyddu sgiliau ar gyfer rheoli a chynnal a chadw asedau'n lleol o fewn cymunedau
* **Cydweithio** - mwy o ddigwyddiadau fel hyn i gael partneriaid i ddod ynghyd i rannu gwybodaeth a chydweithio fwy
* **Cynyddu Dealltwriaeth** - darparu hyfforddiant a chyngor i gynyddu dealltwriaeth o asedau lleol a gwyrdd ar draws partneriaid ac o fewn cymunedau.
* **Gwybodaeth a Hyrwyddo** - darparu rhagor o wybodaeth am leoliad asedau.
* **Gweithredu -** annog partneriaid eraill i gyfrannu at brosiectau cyfredol
* **Cysylltu Ardaloedd** - creu cysylltiadau rhwng asedau i feithrin gwybodaeth am y pecyn o gyfleoedd lleol drwy ymgysylltu a hyrwyddo ac adnabod sut y gall asedau gydweithio.
* **Trafnidiaeth/Mynediad** - gwella mynediad at asedau a llwybrau iddynt
* Adnoddau - galluogi cymunedau (a phartneriaid?) i rannu cyfleusterau ac offer ar gyfer cynnal a chadw a throsglwyddo perchnogaeth o dir.

## Sut allwn ni wella'r ystâd gyhoeddus a mannau gwyrdd mewn ardaloedd dinesig?

* **Cymuned** - sefydlu gweithgareddau cadarnhaol o fewn cymunedau gydag ysgolion megis plannu bylbiau a hadau a llysgenhadon coed
* **Cynyddu dealltwriaeth** - darparu hyfforddiant a chyngor i hyrwyddo buddion asedau lleol a chodi ymwybyddiaeth o sut mae eu rheoli a'u hyrwyddo
* **Trafnidiaeth** - gwella mynediad at fannau gwyrdd a seilwaith
* **Diogelwch -** hyrwyddo amgylcheddau diogel drwy fynd i'r afael ag ymddygiad gwrthgymdeithasol a hyrwyddo bod yn berchennog cyfrifol ar gi
* **Adnoddau -** ehangu opsiynau cyllid

# Dau - Asedau Economaidd

## Sut allwn ni gael mwy o ddefnydd o'n gwastraff a chreu economi fwy 'cylchol'?

* Ailgylchu - darparu cyfleoedd i gasglu ac ailddefnyddio deunyddiau megis y rhai hynny y gellir eu defnyddio ar gyfer prosiectau crefftau mewn ysgolion a chymunedau, dodrefn a beiciau y gellir eu hailddosbarthu i'r rhai hynny a all elwa ohonynt.
* **Ynni** - archwilio ynni buddsoddiad moesegol, solar o wastraff
* **Caffael** - ystyried caffael moesegol a datblygu dealltwriaeth well o'r gadwyn gyflenwi
* **Lobïo** - lobïo Llywodraeth Cymru neu San Steffan am becynnu na ellir ei ailgylchu, defnydd o blastigion
* **Trafnidiaeth** - hyrwyddo defnydd o geir trydan
* **Gweithredu** - cynnal amnest poteli nwy

## Sut allwn ni leihau gwastraff a'r defnydd o adnoddau ac ynni?

* **Ynni** - edrych ar y cyd ar ynni adnewyddadwy, ynni gwyrdd a hyrwyddo effeithlonrwydd ynni
* **Cydweithio -** cysylltu prosiectau a gwasanaethau i ailddefnyddio gwastraff
* **Gwybodaeth** - hyrwyddo a chodi ymwybyddiaeth o opsiynau i ailddefnyddio ac ailgylchu
* **Lobïo** - fel corff sector cyhoeddus, lobïo Llywodraeth Cymru neu San Steffan am becynnu na ellir ei ailgylchu, a hyrwyddo cymuned ddi-blastig
* **Caffael** - cynyddu arferion caffael lleol a moesegol
* **Ailgylchu** - darparu cyfleusterau lleol i gasglu ac ailddefnyddio eitemau mawr
* **Adeiladau** - ailddefnyddio adeiladau gwag yn hytrach nag adeiladu adeiladau newydd
* **Trafnidiaeth** - hyrwyddo rhannu ceir, parcio a theithio a beiciau boris

# Tri - Asedau Diwylliannol

## Sut allwn ni ddeall a gwella ein hasedau diwylliannol a hanesyddol?

* **Gwybodaeth** - codi ymwybyddiaeth o beth sydd ar gael, defnyddio dulliau gwahanol i helpu i ddehongli a deall
* **Cydweithio -** mae defnyddio rhwydweithiau yn codi ymwybyddiaeth o effeithiau a chyfleoedd i gydweithio
* **Straeon -** casglu straeon ac atgofion lleol

## Sut allwn ni hyrwyddo'r defnydd o'r Gymraeg wrth ddefnyddio ein hasedau naturiol, diwylliannol a hanesyddol?

* **Dysgu** - darparu rhagor o fynediad at gyfleoedd i ddysgu'r Gymraeg i staff ac eraill
* **Cyfieithu** - cydweithio i wneud cyfieithu yn fwy fforddiadwy
* **Straeon** - defnyddio'r Gymraeg i ddeffro atgofion am y gorffennol gyda dioddefwyr dementia
* **Gwelededd/enwau** - cynyddu gwelededd ar arwyddion a deunyddiau cyhoeddus ac annog staff i ddefnyddio'r Gymraeg
* **Diwylliant Cymreig** - cynnal digwyddiadau i ddwyn diwylliannau Cymreig gwahanol ynghyd

# Pedwar - Asedau Cymdeithasol

## Sut allwn ni ddefnyddio'r asedau hyn i ddarparu cyfleoedd i feddygon teulu ac eraill i gyfeirio pobl at weithgareddau a fydd yn gwella eu hiechyd a'u lles (presgripsiynu cymdeithasol)?

* **Gwybodaeth a hyrwyddo** - cydweithio â grwpiau clwstwr meddygon teulu i ddarparu gwybodaeth am gyfleoedd lleol i ddefnyddio asedau lleol i wella lles.
* **Cynllunio gwasanaethau** - gwneud cais am gyllid cynaliadwy ar gyfer gweithgareddau a chreu cynllun sy'n cydnabod anghenion cymhleth

## Sut allwn ni helpu pobl i heneiddio'n dda ym Mhen-y-bont ar Ogwr?

* **Partneriaid lleol -** gwneud defnydd o bartneriaid lleol megis Bwrdd Iechyd Prifysgol Abertawe Bro Morgannwg a Swyddogion Cymorth Cymunedol yr Heddlu
* **Prosiectau -** adeiladu ar brosiectau cyfredol megis cynllun gweithredu Ynysawdre ar gyfer preswylwyr hŷn

# Pump - Asedau Cymunedol

## Sut allwn ni helpu pobl i ddysgu am asedau diwylliannol, naturiol a chymdeithasol a'u defnyddio i wella eu lles?

* **Digidol -** gwneud defnydd o ddulliau digidol cyfredol megis apiau, safleoedd gwe partneriaid a chronfeydd data
* **Cyfryngau Cymdeithasol** - defnyddio cyfryngau cymdeithasol i godi ymwybyddiaeth
* **Gwybodaeth uniongyrchol/argraffedig** - defnyddio digwyddiadau, y wasg, deunyddiau marchnata uniongyrchol, cylchlythyrau cymunedol
* **Cymuned** - digwyddiadau, rhwydweithiau a gweithgareddau yn y gymuned i godi ymwybyddiaeth a hyrwyddo perchnogaeth
* **Cydweithio** - darparu cyfleoedd ar draws partneriaid i rannu cyfleoedd ar gyfer hyrwyddo'r ystod o asedau
* **Presgripsiynu cymdeithasol** - defnyddio presgripsiynu cymdeithasol i godi ymwybyddiaeth o asedau a hyrwyddo eu defnydd
* **Cysylltu asedau -** cydweithio i gysylltu asedau a chydweithio i sicrhau buddion a rennir e.e. cysylltu asedau caru cerdded.

# Gwerthuso

Darparodd fynychwyr adborth ar y digwyddiad. O'r taflenni gwerthuso a ddychwelwyd:

* Roedd 97% yn cytuno neu'n cytuno'n gryf bod y digwyddiad yn ddefnydd da o'u hamser
* Roedd 94% yn cytuno neu'n cytuno'n gryf bod y digwyddiad yn berthnasol i'w gwaith
* Roedd 88% yn cytuno neu'n cytuno'n gryf eu bod wedi dysgu rhywbeth a fydd yn gwneud gwahaniaeth i'w maes gwaith
* Roedd 97% yn cytuno neu'n cytuno'n gryf bod y digwyddiad wedi eu helpu i adnabod partneriaid i gydweithio â nhw yn y dyfodol.

Mae'r dadansoddiad llawn a'r sylwadau a wnaed a fydd yn helpu i wella digwyddiadau yn y dyfodol wedi eu hatodi fel atodiad 5.

# Camau Nesaf

Bydd yr is-fwrdd yn cyfarfod ar 11 Ionawr 2019 i benderfynu pa elfennau i'w symud ymlaen, fodd bynnag, yn y gwerthusiad cychwynnol, roedd rhai meysydd allweddol yn amlwg iawn:

• Cydweithio a chysylltu asedau gan ddefnyddio'r mynychwyr fel sail i rwydwaith ehangach ar gyfer rhannu dysgu, ymgysylltu â chymunedau ac adnabod cyfleoedd i gydweithio ar draws partneriaid, a rhwng asedau lleol.

• Datblygu dulliau cyfathrebu, gan gynnwys cyfryngau digidol a chymdeithasol i gydweithio i rannu gwybodaeth a chodi ymwybyddiaeth o asedau Pen-y-bont ar Ogwr.

• Adeiladu ar waith sydd eisoes yn bodoli ar bresgripsiynu cymdeithasol i alluogi meddygon teulu a chymunedau i hyrwyddo'r defnydd o asedau lleol fel cyfleoedd i wella lles.

**Digwyddiad Mapio Asedau a Marchnadle**

**12 Hydref 2018**

**Pencadlys Gwasanaeth Tân ac Achub De Cymru, Parc Busnes Fforest View, Llantrisant, CF72 8LX**

| **Sefydliadau yn bresennol:**  |
| --- |
| Bwrdd Iechyd Prifysgol Abertawe Bro Morgannwg - ABMU |
| Ymddiriedolaeth Ddiwylliannol Awen |
| Cymdeithas Mudiadau Gwirfoddol Pen-y-bont ar Ogwr - BAVO |
| Cyngor Bwrdeistref Sirol Pen-y-bont ar Ogwr - BCBC |
| Teithio Llesol BCBC |
| Cadwraeth a Dylunio BCBC |
| Adran Cynllunio Datblygu BCBC |
| Adnoddau Naturiol ac Economaidd BCBC |
| Tîm Ymgysylltu Rhanbarthol De-ddwyrain Cymru/BCBC |
| Y Gronfa Loteri Fawr |
| Rhanbarth Gwella Busnes Pen-y-bont ar Ogwr |
| Coleg Pen-y-bont ar Ogwr |
| Cyngor Cymuned Cwm Garw |
| Cydlynydd Cydlyniant Cymunedol Rhanbarthol |
| Community Furniture Aid |
| Partneriaeth Diogelwch Cymunedol |
| Ymddiriedolaeth Archifol Morgannwg-Gwent |
| Grŵp Ffwng Morgannwg |
| Halo Leisure |
| Canolfan Byd Gwaith |
| Cyfoeth Naturiol Cymru |
| STEER – The Enterprise Academy |
| Gwasanaethau Tân ac Achub De Cymru |
| Heddlu De Cymru |
| Tai Cymoedd i'r Arfordir Cyf - V2C |
| Ymddiriedolaeth Bywyd Gwyllt De a Gorllewin Cymru |